[{"text_idx": "#000000", "text": "Lapsed on meie maja su\u0308da"}, {"text_idx": "#000001", "text": "Rapla lasteaias Pa\u0308kapikk on vaikne tund, mil direktor Katrin Antsoniga pisut juttu vestame. Ra\u0308a\u0308gime peamiselt lapsehoidja kutse vajalikkuse teemal o\u0303petaja abidele ja assistentidele. Katrin kinnitab, et nende majas on va\u0308ga toredad ja igati pa\u0308devad to\u0308o\u0308tajad, kes annavad endast parima, et lastel oleks hea ja turvaline lasteaias olla. Asutuse siseselt peetakse va\u0308ga oluliseks, et kogu kollektiiv on o\u0303ppimise ja arenemise protsessis. Ko\u0303igil o\u0303petajatel on pedagoogiline haridus ning lisaks osalevad to\u0308o\u0308tajad pidevalt ta\u0308iendkoolitustel. Heaks tavaks on maja siseselt tutvuda to\u0308o\u0308kaaslaste parimate praktikatega, na\u0308iteks projekto\u0303ppe tegevustega. Teiste ru\u0308hmade tundide ku\u0308lastused annavad uusi vaatenurki ja erinevaid metoodikate kasutamisvo\u0303imalusi (kiusamisvaba lasteaed, vaikuseminutid, hea alguse metoodika)."}, {"text_idx": "#000002", "text": "Ku\u0308simusele, kuivo\u0303rd mo\u0303jutab lasteaia elu see, kui o\u0303petaja abid ja assistendid peavad oma kutseoskusi tunnistuse abil to\u0303endama hakkama, vastab direktor, et nad on selleks valmis. Ha\u0308id to\u0308o\u0308tajaid hoida soovides on Pa\u0308kapiku lasteaias su\u0308gisel algamas aastane Valgamaa Kutseo\u0303ppekeskuse lapsehoidja kursus, mille grupp on komplekteerumas Rapla valla nelja lasteaia to\u0308o\u0308tajatest. Koolitusprojekti Rapla poolne koosto\u0308o\u0308partner ongi Katrin Antson, kes on erialalt kutsepedagoog ning seela\u0308bi oskab haridust va\u0308a\u0308rtustada ning o\u0303ppijaid nende teekonnal toetada ja innustada, et nad jo\u0303uaks kutseeksami sooritamiseni. Positiivse o\u0303ppija na\u0308itena toob direktor o\u0303petaja abina to\u0308o\u0308tava Sillen Luhtoja, kes 2016. aastal la\u0308bis lapsehoidja koolituse ja nu\u0308u\u0308d taas kutset uuendab. Silleni o\u0303pihimu kohta on ka tema koolitajal Janne Liidikul vaid kiiduso\u0303nu o\u0308elda. Katrin lisab veel, et nii ro\u0303o\u0303mus ja lahke lastega tegelev to\u0308o\u0308taja on iga lasteaia unistus."}, {"text_idx": "#000004", "text": "Vestluse lo\u0303pus to\u0303deme Katriniga, et lapsehoidja kutsetunnistus ei ole vaid dokument, vaid see kinnitab kutse-eetika ja kutsestandardi tundmist. Koolitatud lapsehoidja oskab parimal viisil toetada lapse arengut nii lasteaias, kui ka kodu- ja pa\u0308evahoius ning lapsevanemad saavad rahuliku su\u0308damega oma igapa\u0308eva toiminguid teha. Lastega tegelemist o\u0303ppinud hoidjad, o\u0303petaja assistendid ja abid oskavad va\u0308ikeste inimestega usalduslikke suhteid luua ning ta\u0308nu sellele arenevad kiiremini lapse ko\u0303ne, ma\u0308lu, iseseisvus ning teised vo\u0303imed."}, {"text_idx": "#000007", "text": "Tegevusjuhendaja ja to\u0308o\u0308tamise toetamise koolitus 25.10.23\u201320.03.24\nRahvusvahelise kaitse saaja tugiisiku veebikoolitus 17.10.23"}]